**"Микрокредитбанк" акциядорлик-тижорат банки томонидан 2022 йил март ойида мурожаатлар билан ишлаш тўғрисида**

Банк Бош офиси ва қуйи бўлинмаларида ўтган январ-март ойларида мурожаатларни ўз вақтида кўриб чиқилишини ташкил қилиш ҳамда тизимли камчиликларни бартараф этиш борасида тегишли чоралар кўриб борилмоқда.

Ўтган январ-март ойларида банк Бош офисига жами 1 724 та, шундан март ойида 501 та мурожаат келиб тушган.

Хусусан, жорий йилнинг март ойида Президент Халқ ва виртуал қабулхонаси орқали 367 та ҳамда 134 та мурожаат бошқа инстанциялар орқали келган.

Жорий йилнинг январ-март ойларида мурожаатлар сони ўтган йилнинг мос даврига нисбатан 58 фоизга, шу жумладан, март ойида ўтган ойга нисбатан 16 фоизга камаган.

Хусусан, ўтган март ойида келиб тушган мурожаатларнинг 169 таси (33,7 фоизи) имтиёзли ва 94 таси (18,8 фоизи) бошқа кредитлар ажратилиши билан боғлиқ ҳамда 238 таси (47,5 фоизи) бошқа тоифадаги масалалар ҳисобланади.

Шунингдек, мурожаатлар келиб чиқишига сабаб бўлаётган омилларни бартараф этишга ҳамда жисмоний ва юридик шахсларга амалга оширилаётган ислоҳотларни тўлақонли етказиб боришга эътибор қаратилмоқда.

Шу билан бирга, белгиланган графикка асосан шахсий ва сайёр қабуллар ташкил этилмоқда.